Бек Борбиев

Бек Борбиев (т.ж 24-сентябрь 1969, Торкен, Токтогул району, Жалал-Абад облусу, СССР) - обончу, эстрада ырчысы.

 Кыргыз Республикасынын эмгек сиңирген артисти (2008), Кыргыз Республикасынын эл артисти (2021).

Эгемендүүлүктөн кийинки кыргыз эстрадасынын түптөлүшүнө зор салым кошкон ырчы, обончу.

 Өмүр баяны  
Бек Борбиев 1969-жылы 24-сентябрда Жалал-Абад облусуна караштуу Токтогул районунда туулуп, Торкен айылында чоңойгон.
 Билими: 
 1991-жылы — политехникалык институттун инженер жол куруучу бөлүмүн аяктаган;
 1999-жылы — искусство жана маданият институтунун уюштуруучу-менеджер факультетин аяктаган;
 2001-жылы — Кыргыз мамлекеттик транспорт, курулуш жана архитектура университетинен бажы кызматкери адистиги боюнча билим алган;
 Иш тажрыйбасы: 
 2002-2010 — бажы кызматкери.
 2010-2012 — Интеллектуалдук менчик боюнча мамлекеттик кызматтын жетекчи орун басары.
 Чыгармачылыгы: 
Ырчы 1990-жылдары "Тазасы барбы?", "Делбирим", "Замандаш", "Шерине" жана башка ырлары менен эл оозуна алынган. Учурда ырларынын саны 500гө чамалайт.

2011-жылы өзү продюсерлик кылган "Мен сүйгөн карагат" тасмасына тартылган.
 Авидографиясы 
“Ыр десте”, “Досторго”, “Балдыз”, “Кытайлык кыргыз кызына”, “Махабат”, “Жомок”, “Казак кыз”, “Чабалекей”, “Делбирим”, “Эркинай”, “Жаңы жыл”, “Пери”
 Тасмаграфиясы  
 Мен сүйгөн карагат 
 Жеке жашоосу  
Үй-бүлөлүү, төрт баланын атасы.
 Сыйлыктары жана наамдары  
 Кыргыз Республикасынын эмгек сиңирген артисти;

Республикалык Рыспай Абдыкадыров атындагы сыйлыктын ээси;

Кыргыз Республикасынын эл артисти.

 Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил.ISBN 9967-14-030-5